**Βραβείο IELTS 2019 του British Council ύψους 10,000GBP για προπτυχιακές και μεταπτυχιακές σπουδές στην Ελλάδα και το εξωτερικό**

Για 5η συνεχόμενη χρονιά, το **British Council** ανακοινώνει την έναρξη της υποβολής υποψηφιοτήτων για το **British Council Βραβείο IELTS 2019**. Το βραβείο είναι μια πρωτοβουλία του British Council που στοχεύει στην ανάδειξη και υποστήριξη ενός ανθρώπου με ισχυρό κίνητρο να αναπτύξει τις δεξιότητες του και να πετύχει στην επαγγελματική του πορεία. Παράλληλα, το βραβείο απευθύνεται σε ανθρώπους που θέλουν να χρησιμοποιήσουν τις γνώσεις που θα αποκτήσουν για να συνεισφέρουν ενεργά στην κοινωνία.

Ο νικητής θα λάβει βραβείο αξίας έως **10.000 λίρες Αγγλίας** για την κάλυψη των διδάκτρων ενός **πτυχιακού ή μεταπτυχιακού προγράμματος** σπουδών σε ίδρυμα τριτοβάθμιάς, μεταλυκειακής εκπαίδευσης ή επαγγελματικής κατάρτισης στην **Ελλάδα αλλά και στο εξωτερικό**, το οποίο δέχεται το **IELTS** ως κριτήριο εισαγωγής. Η πληρωμή θα πραγματοποιηθεί απευθείας στον εκπαιδευτικό οργανισμό στον οποίο θα φοιτήσει ο νικητής και θα καλύπτει τις ανάγκες του διδακτικού έτους 2019 -2020.

**Η καταληκτική ημερομηνία υποβολής υποψηφιοτήτων είναι στις 10 Ιουνίου 2019.**

## Σημαντικές ημερομηνίες:

* Περίοδος αιτήσεων: 11 Δεκεμβρίου 2018–10 Ιουνίου 2019
* Προεπιλογή: 11–20 Ιουνίου 2019
* Παρουσίαση και συνέντευξη προεπιλεγμένων υποψηφίων: 24–28 Ιουνίου 2019
* Επιστολή αποδοχής από το εκπαιδευτικό οργανισμό φοίτησης: έως 1 Ιουλίου 2019 το αργότερο
* Ανακοίνωση νικητή: εβδομάδα 1 Ιουλίου 2019

## Κάντε αίτηση για το British Counci Βραβείο IELTS 2019:

1. Δώστε την εξέταση ΙELTS σε εξεταστικό κέντρο του British Council στην Ελλάδα και λάβετε μια επίσημη βαθμολογία IELTS Test Report Form (TRF) με ημερομηνία μεταξύ 2 Ιουνίου 2018 και 10 Ιουνίου 2019.
2. Κάντε την αίτησή σας **έως τις 10 Ιουνίου 2019 στις 14.00 (ώρα Ελλάδας)**

Μάθετε περισσότερα: [https://www.britishcouncil.gr/en/exam/ielts/award](https://www.britishcouncil.gr/exam/ielts/award?utm_source=award2019&utm_medium=unicareeroffices&utm_campaign=get_there&utm_term=email)